# Frigyes Riesz

Frigyes Riesz (Győr, 22 de gener de 1880 - Budapest, 28 de febrer de 1956) va ser un matemàtic hongarès que va fer contribucions fonamentals a l'anàlisi funcional.
Va néixer a una familia jueva a Györ, a l'Imperi Austrohongarès i va morir a Budapest, Hongria. Durant els anys 1911 i 1919 va ser professor a la universitat Franz Joseph (Magyar Királyi Ferenc József Tudományegyetem) a Kolozsvár. Més tard va ser rector i professor a la universitat de Szeged i membre de l'Acadèmia de Ciències Hongaresa. Va tenir un germà més petit, Marcel Riesz.
Riesz va treballar en els fonaments i el desenvolupament de l'anàlisi funcional i els seus treballs han tingut moltes aplicacions a la Física. Va establir la teoria espectral per operadors simètrics acotats d'una manera que ha esdevingut l'estàndard. També va contribuir en altres àrees, com la teoria ergòdica on va donar una demostració elemental del teorema ergòdic.
Juntament amb Alfréd Haar, Riesz va fundar la revista Acta Scientiarum Mathematicarum, una revista matèmatica, al 1922.
Tenia una forma poc comuna de donar classe: entrava a classe amb un assistent i un professor ajudant. El professor anava llegint les pàgines corresponents del llibre de Riesz mentre l'assistent anava escrivint les equacions necessàries a la pissarra. Mentrestant, Riesz es quedava al marge assentint de tant en tant.

## Referències

* ↑ Zeidler, E. Nonlinear Functional Analysis and Its Applications: II/ A: Linear Monotone Operators (en anglès). Springer Science & Business Media, 1989-12-11. ISBN 9780387968025.
* ↑ Horvath, Janos. A Panorama of Hungarian Mathematics in the Twentieth Century, I (en anglès). Springer Science & Business Media, 2010-06-28. ISBN 9783540307211.
* ↑ Wróblewski, Andrzej Kajetan «Czyściec, niebo i piekło». Wiedza i Życie, 01-09-2008, pàg. 65.

## Bibliografia

* Cascales, Bernardo; Mira, José Manuel; Orihuela, José; Raja, Matías. Anàlisis Funcional (en castellà). Electrolibris, 2012. ISBN 978-84-940688-1-2.
* Halmos, P.R. «Riesz Frigyes munkásság» (en hongarès). Matematikai Lapok, Vol. 29, 1981, pàg. 13-20. ISSN: 0025-519X.
* Naimpally, Somashekhar (Som) «Near and far. A centennial tribute to Frigyes Riesz» (en anglès). Сибирские электронные математические известия, Vol. 6, 2009, pàg. 1-10. ISSN: 1813-3304.
* Rodríguez, Laura «Frigyes Riesz and the emergence of general topology» (en anglès). Archive for History of Exact Sciences, Vol. 69, 2015, pàg. 55-102. DOI: 10.1007/s00407-014-0144-6. ISSN: 0003-9519.
* Saxe, Karen. Beginning Functional Analysis (en anglès). Springer, 2002. ISBN 978-1-4419-2914-3.
* Szőkefalvi-Nagy, Béla «Riesz Frigyes élete és személyiség» (en hongarès). Matematikai Lapok, Vol. 29, 1981, pàg. 1-6. ISSN: 0025-519X.

## Enllaços externs

* O'Connor, John J.; Robertson, Edmund F. «Frigyes Riesz» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Grattan-Guinness, Ivor. «Riesz, Frigyes (Frédéric)». Complete Dictionary of Scientific Biography, 2008. [Consulta: 21 març 2020]. (anglès)
* «Frigyes Riesz». Encyclopædia Britannica, 1998. [Consulta: 21 març 2020]. (anglès)
* «Frigyes Riesz». Gran Enciclopèdia Catalana. Barcelona: Grup Enciclopèdia Catalana.